b'\n_START_ARTICLE_\nBonita Pietila\n_START_PARAGRAPH_\nBonita \xe2\x80\x9dBonnie\xe2\x80\x9d Pietila (s. 1953) on amerikansuomalainen tuottaja, joka on toiminut vuosina 1989\xe2\x80\x932006 Simpsonit-animaatiosarjan roolittajana (casting director) ja vuosina 1999\xe2\x80\x932015 yhten\xc3\xa4 sarjan tuottajista. H\xc3\xa4n vastasi sarjan \xc3\xa4\xc3\xa4nin\xc3\xa4yttelij\xc3\xb6iden roolituksista._NEWLINE_Pietila on palkittu Emmy-palkinnolla vuosina 1998, 2000 ja 2001. Emmy-palkintoehdokkaana h\xc3\xa4n on ollut vuosina 2002 ja 1999. Suomi-Seura valitsi h\xc3\xa4net vuoden 2014 ulkosuomalaiseksi.'